**Referat fra møte i Nesodden menighetsråd onsdag 22. mars 2023 kl. 1900 – 2100.**

Sted: Menighetshuset

Til stede: Elise Klouman, Arne Bjerke, Halvor Håkanes, Svein Hunnestad, Bjarte Hunnestad, Hilde Strøm, Randi Hannisdal

Kopi: Kirkekontoret

|  |  |  |
| --- | --- | --- |
| Sak 22/23 | **Godkjenning av innkalling til møte 22.03.2023. Godkjenning av referat fra møte 15. februar 2023.**  Innkalling: Godkjent  Referat: Godkjent | Alle |
| Sak 23/23 | **Kirkevalget 2023**  Vi har nå fått klar en liste med kandidater til kirkevalget 2023. Takk til Gry Skurdal og Bjarte Hunnestad i valgkomiteen. | GS |
| Sak 24/23 | **Kirkeakademiet – lørdag 25.03 kl. 1600**  Riktig tidspunkt er kl. 14.00. Temaet er Hans Nilsen Hauge. Del på Facebook! | Alle |
| Sak 25/23 | **Tirsdagsmiddagen – vinter – 2023**  Her overgås alle forventninger - sist kom det 90 gjester! Det er positivt, men krevende for kjøkkenpersonalet som har beregnet for 60 gjester. Det blir to tirsdagsmiddager til: 11. april (3. påskedag) og 2. mai.  Det er bare å ta av seg hatten for dette arrangementet, og det bør skrives om i Amta. | EK |
| Sak 26/23 | **Gudstjenester påsken 2023**  **Palmesøndag**: Skoklefall kl. 11.00  **Skjærtorsdag**: fellesgudstjeneste i Gjøfjell kl. 19.30  **Langfredag**: Nesodden kl. 15.00  **1. påskedag**: Nesodden kl. 11, deretter på Nesoddtunet.  Vi mangler kirkeverter på langfredag og 1. påskedag. | SH |
| Sak 27/23 | **Orienteringer fra sognepresten**  I forhold til før pandemien er det fremdeles færre antall besøkende på gudstjenester, men man ser at antallet stadig øker for Nesoddens vedkommende.  De gamle kirkebenkene skal kastes, men Svein har tatt vare på noen av dem. Menighetshuset får tilbud om å overta dem, og i neste rekke Gjøfjell. Om ingen av dem er interessert, kan private få overta dem.  Det nyrestaurerte bildet av prestegården er blitt borte. Hvem er det som tar avgjørelser mht kunsten i menighetshuset? | AB/EK |
| Sak 28/23 | **Orientering fra Fellesrådet**  Det er kommet forslag om at fellesrådet dekker 80% av utgiftene til tilkobling og kommunale avgifter som kompensasjon for å bruke toalettet.  Bårehuset: Det er et sterkt behov for nytt bårehus. Målet er å få det på plass i løpet av 2023, men hittil har de innkommende tilbudene vært for dyre.  Det er foreslått ny ordning med timeregistrering for de kirkelig ansatte. | EK/AB |
| Sak 29/23 | **850-års jubileet**  Ann-Turi blir invitert til neste møte i 850-årskomiteen og menighetsrådet for å fortelle om bokmanuset sitt. | HH/AB/HS |
| Sak 30/23 | **Nesodden videregående skole – møte medialinjen** | SH/AB |
| Sak 31/23 | **Orgelsaken**  Søknad om kr. 100 000,- fra Jølstad begravelsesbyrå ble avslått.  Lions, som har bevilget 100 000, vil ha konserter i kirken til inntekt for orgelet. 3 konserter er planlagt til høsten.  Finansiering av orgelet har ikke kommet inn på langtidsbudsjettet i kommunen. Det var uventet, siden den har gitt positive signaler og det tidligere ble gjort et verbalvedtak ang. orgelet.Nå er tiden knapp i og med at det foreligger 4 tilbud fra orgelbyggere som det skal svares på. | HH/HS |
| Sak 32/23 | **Godkjenning av regnskap for Nesodden menighetsråd 2022**  Vedtak: Nesodden menighetsråd godkjenner regnskapet for 2022. Underskuddet på kr. 7379,- dekkes av disposisjonsfondet. | AB/Alle |
| Sak 33/22 | **Eventuelt**   * Åpen kirke: Siste planlagte er 28. mars, men vi fortsetter etter påske fram til pinse. Halvor sender ut en liste hvor vi kan sette oss opp som vakt. Etterhvert som det blir kjent at kirken er åpen, er det flere som tar turen innom og som setter stor pris på muligheten til bare å være til stede. * Hilde Strøm er oppnevnt som 3. vara til Fellesrådet.   Kommende møter i menighetsrådet våren 2023:  26.4.  24.5.  14.6. | Alle |